הגר לנדסמן-פלס

הגר לנדסמן-פלס (נולדה ב-31 בדצמבר 1974) היא פיזיקאית ניסיונאית ישראלית העוסקת בתחום האסטרו-חלקיקים, מדענית במחלקה לפיזיקה של חלקיקים ואסטרופיזיקה במכון ויצמן למדע,<ref name=":0"></ref> ואחת מעשרות המדענים שלקחו חלק בהקמת גלאי הנויטרינו "אייסקיוב" בקוטב הדרומי. לדנסמן-פלס היא גם הישראלית הראשונה והיחידה עד כה שהשתתפה במשלחת מחקר באנטארקטיקה. זוכת מדליית השירות באנטארקטיקה.

== ביוגרפיה ==
ד"ר לנדסמן-פלס נולדה וגדלה בחיפה, בת למינה לנדסמן, מתכנתת. בוגרת תיכון עירוני ה' בחיפה. שירתה בצה"ל בממר"ם.

סיימה תואר ראשון בפיזיקה מהטכניון ב-1997<ref></ref> ודוקטורט בפיזיקה מהטכניון בשנת 2004 בהנחייתו של פרופ' יורם רוזן. במסגרת עבודת הדוקטורט בטכניון הייתה מעורבת בפרויקט מאיץ החלקיקים CERN בז'נבה.<ref name=":1" /> בשנים 2004–2009 עשתה מחקר פוסט דוקטורט באוניברסיטת ויסקונסין–מדיסון על פרויקט האייסקיוב.<ref name=":1"></ref>

ב-2009, במסגרת פרויקט של אוניברסיטת ויסקונסין-מדיסון, נמנתה עם החוקרים שהקימו את המצפה נויטרינו בגלאי אייסקיוב,<ref></ref> גלאי נייטרינו אשר נמצא בתחנה האנטארקטית אמונדסן-סקוט באנטארקטיקה. תפקידה בצוות המחקר היה כיול ובחינה של 5,000 רכיבי הגלאי.<ref></ref> בניית הגלאי הסתיימה בשנת 2013.

ד"ר לנדסמן-פלס יצאה למסעות מחקר באנטארקטיקה בשנים 2005, 2006 2013 וב-2018.<ref name=":4"></ref> 

ב-2011 החלה לעבוד במכון ויצמן למדע, שם נמנתה עם קבוצתו של ד"ר רן בודניק מהמחלקה לפיזיקה של חלקיקים ואסטרופיזיקה, והשתתפה בפרויקט XENON , שמטרתו לנסות לאתר עדויות לקיומם של חלקיקי חומר אפל באמצעות גלאי הממוקם במעמקי האדמה במעבדה הלאומית גראן-סאסו שבאיטליה.<ref name=":2"></ref><ref></ref> ד"ר לנדסמן-פלס עסקה בפיתוח דור חדש של גלאים לזיהוי חומר אפל, המסתמכים על זיהוי של מרכזי צבע זוהרים בקריסטלים טהורים. היא ביצעה עבודה זו בשיתוף עם פרופ' תומר וולנסקי ופרופ' אורי צ'שנובסקי מאוניברסיטת תל אביב.<ref name=":3"></ref>

ד"ר לנדסמן-פלס שותפה גם בפרויקט ARA בקוטב הדרומי: פרויקט שישתרע על שטח של 100 קילומטרים רבועים, ויכלול הצבה של גלאֵי רדיו במרחק של קילומטר זה מזה כדי לאתר חלקיקי ניטרינו בעלי אנרגיות גבוהות.<ref name=":3" />

כיום ד"ר לנדסמן-פלס נמנית עם הסגל של מכון ויצמן במחלקה לפיזיקת חלקיקים ואסטרופיזיקה.<ref></ref>

== פרסים והוקרה ==
ב-2004 על עבודת הדוקטורט שלה זכתה במלגת מרים ואהרון גוטווירט.<ref></ref>

ב-2013 זכתה במענק מחקר מטעם אוניברסיטת אוהיו ומכללת אורט בראודה בזכות מחקרה על ניוטרינו באנרגיה הגבוהה ביותר מ-GRB באמצעות גלאי ARA.

ב-2013 על מחקרה בקוטב הדרומי קיבלה את מדליית השירות באנטארקטיקה ותעודת הוקרה מהקונגרס של ארצות הברית.<ref name=":4" />

ב-2014 זכתה בפרס הוועדה המדעית של מכון ויצמן (SC) למדענית מצטיינת.

ב-2015 החליט משרד המדע, בהובלת שר המדע דני דנון, על השקת קמפיין הסברה נרחב והכריז על "שנת נשים פורצות דרך במדע ובטכנולוגיה". ד"ר לנדסמן-פלס הייתה אחת המדעניות הצעירות ופורצות הדרך שהוצגו במסגרת הקמפיין.<ref></ref>

== חיים אישיים ==
ד"ר לנדסמן-פלס נשואה לעדי פלס, חבר גם הוא בצוות האייסקיוב, ולהם שני ילדים.<ref name=":2" /> מתגוררת ברחובות.

חברה בקבוצת התיאטרון של מכון ויצמן, הפועלת בהנחייתה של הבמאית עירית בנדק.<ref name=":1" />

== קישורים חיצוניים ==

* [http://www.dmag.co.il/pub/technion/Ta07/files/assets/basic-html/page24.html כתבה על ד"ר לנדסמן-פלס במגזין הטכניון (אביב 2007)]
* [https://wis-wander.weizmann.ac.il/space-physics/workplace-ice Workplace: On the Ice], באתר מכון ויצמן למדע, 29 במאי 2012 
* 
* [http://heb.wis-wander.weizmann.ac.il/מדע-על-הקרח/חלל-ופיסיקה-0 מדע על הקרח], באתר מכון ויצמן למדע, 1 בנובמבר 2014
* 
* [https://www.youtube.com/watch?v=fpDKKVO59ls הרצאה בנעלי בית | החיפוש אחר הבלתי נראה - חידת החומר האפל - ד"ר הגר לנדסמן פלס]
* [https://www.youtube.com/watch?v=_z19NJdggm4 ד"ר הגר לנדסמן פלס - כנס יוצרים עתיד 2019]
* [https://www.youtube.com/watch?v=fRylfn3tGRk ד"ר הגר לנדסמן - הקוטב הדרומי, קוביית קרח ובירה] - 2013

== הערות שוליים ==

קטגוריה:אסטרופיזיקאים ישראלים
קטגוריה:אסטרופיזיקאיות
קטגוריה:אסטרונומיות ישראליות
קטגוריה:אסטרונומים ישראלים
בוגרי תיכון עירוני ה'
בוגרות תיכון עירוני ה'
קטגוריה:בוגרי הטכניון - מכון טכנולוגי לישראל
קטגוריה:בוגרות הטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:בעלות תואר דוקטור מהטכניון - מכון טכנולוגי לישראל
קטגוריה:חוקרי אנטארקטיקה
קטגוריה:חוקרות אנטארקטיקה
קטגוריה:ישראליות זוכות פרסים: מדע וטכנולוגיה
קטגוריה:ישראליות שנולדו ב-1974
קטגוריה:ישראלים שנולדו ב-1974